**Fundargerð**

Stýrihópur um heildstæða þjónustu í Breiðholti

Ár 2014, fimmtudaginn 14. ágúst, var haldinn 12. fundur stýrihóps um heildstæða þjónustu í Breiðholti sem er tilraunaverkefni.  Fundurinn var haldinn í Tjarnarbúð í Ráðhúsi Reykjavíkur og hófst kl. 14:00.

Viðstödd voru: Dagur B. Eggertsson borgarstjóri og formaður stýrihópsins, Ellý Alda Þorsteinsdóttir skrifstofustjóri velferðarsviðs, Ómar Einarsson sviðsstjóri íþrótta- og tómstundasviðs, Svanhildur Konráðsdóttir sviðsstjóri menningar- og ferðamálasviðs, Ólöf Örvarsdóttir sviðsstjóri umhverfis- og skipulagssviðs, Nichole Leigh Mosty formaður hverfisráðs Breiðholts, Óskar Dýrmundur Ólafsson hverfisstjóri og Arnar Snæberg Jónsson verkefnastjóri sem ritaði fundargerð.

Borgarstjóri bauð fundargesti velkomna og fór yfir dagskrá fundarins.

1. **Kynning á milliúttekt stofnunar stjórnsýslufræða á tilraunaverkefninu í Breiðholti**

Gestur Páll Reynisson, forstöðumaður stofnunar stjórnsýslufræða og stjórnmála í Háskóla Íslands, fór yfir stöðumat um Breiðholtsverkefnið sem unnið var af stofnuninni.

Fjallað var um stefnuþætti og markmið verkefnisins. Stefnuþættir eru *Íbúar og umhverfi*, *Verklag* og *Auðlindir og mannauður*. Fram kom í úttektinni að jákvæður árangur hefur náðst á mörgum sviðum. Matsaðili telur ástæðu fyrir borgaryfirvöld til að skoða nokkur eftirtektarverð verkefni með það í huga að innleiða þau í öðrum hverfum borgarinnar.

Heildarskýrsla kemur út í byrjun september. Þar verður einnig að finna nánari umfjöllun um helstu stofnanir, samstarfsaðila og umræðuvettvang innan verkefnisins.

1. **Úrbætur fyrir hjólreiðar í Breiðholti – hjólastæði**

Óskar Dýrmundur Ólafsson hverfisstjóri skýrði frá því að unnið væri að því að fjölga hjólastæðum í Breiðholti. Málið er m.a. á borði umhverfis- og skipulagssviðs.

1. **Fjölskyldumiðstöðin Miðjan, drög að tillögum**

Hverfisstjóri kynnti útfærslu og stöðu á innleiðingu Fjölskyldumiðstöðvarinnar Miðjunnar. Umræðum frestað til næsta fundar stýrihóps.

1. **Félags- og frístundastarf í Breiðholti**

Hverfisstjóri ræddi hugmyndir um félags- og frístundastarf í Breiðholti. Umræðum frestað til næsta fundar stýrihóps.

Fleira ekki tekið fyrir.

Fundi slitið kl. 15:15.